[{"text_idx": "#000001", "text": "Udalekuak eta Gazte Oporraldiak. 1.075 plaza 7 eta 17 urte bitarteko gipuzkoarrentzat"}, {"text_idx": "#000002", "text": "Bi kasuetan, izen-emateko aukera apirilaren 13tik 20ra bitarte izango da."}, {"text_idx": "#000003", "text": "Udalekuak 2021 programa 7 eta 13 urte bitarteko haurrentzat da, eta bertan parte hartzen dutenek aukera paregabea dute aisialdiko jarduera hezitzaileez gozatzeko. Programa honen bitartez, urtero bezala, jolaserako, dibertsiorako eta bizikidetasunerako leku bat eskaini nahi zaie haurrei, bertan gozatzeko eta beren autonomia pertsonala garatzen laguntzeko. Izena emateko epea Apirilaren 13an zabaldu eta 20an itxiko da eta gehienez hiru laguneko taldeetan joan daitezke haurrak."}, {"text_idx": "#000004", "text": "Harkaitz Millan Kultura eta Gazteria diputatuak gogorarazi duenez, \u00abAurten, gainera, Gipuzkoako Foru Aldundiak plaza gehiago eskaintzen ditu udal aterpetxeetan edo ekimen pribatuko aterpetxeetan. Beste bi aldundiekin batera egindako eskaintzaren barruan, Gipuzkoan 728 plaza eskainiko dira. Gainera, Gipuzkoako programak Gazte Oporraldiak ere baditu; eskaintza horrek 347 plaza gehiago eskaintzen dizkie 14 eta 17 urte bitarteko gazteei, Espainiako helbide zerrenda zabal batean\u00bb."}, {"text_idx": "#000005", "text": "Gipuzkoak Udalekuak 2021 kanpainaren esku jartzen dituen instalazioak honako hauek dira: Gipuzkoako Foru Aldundiaren gazte-aterpetxeak (Hondarribiko \u00abJuan Sebastian Elkano\u00bb aterpetxea, Orioko \u00abTxurruka\u00bb aterpetxea eta Zarauzko \u00abIgerain\u00bb aterpetxea) eta beste hiru instalazio (bi Nafarroan eta beste bat Azkoitian)."}, {"text_idx": "#000007", "text": "Zozketa Gipuzkoan egingo da apirilaren 27an eta lehentasuna izango dute aurreko kanpainetan parte hartu ez dutenek."}, {"text_idx": "#000008", "text": "Kultura eta Gazteria Saileko Haur eta Gazteen Zuzendaritza Nagusiak, Gazte Oporraldiak programaren barruan, 347 plaza eskainiko ditu 14 eta 17 urte bitarteko gipuzkoarrei zuzendutako udako jardueretan. Programa honetan aisialdiko jarduerak eta gai desberdinei buruzko egonaldiak daude, eta helburu nagusia gazteek aisialdiaz modu aberasgarrian gozatzea da."}, {"text_idx": "#000009", "text": "Foru programa hau uztailean eta abuztuan garatuko da, 7, 10 eta 12 eguneko txandekin. Guztira 13 jarduera eskaintzen dira. Hizkuntzari dagokionez, 8 jarduera euskaraz izango dira (258 plaza) eta 5 jarduera gaztelaniaz (89 plaza)."}, {"text_idx": "#000010", "text": "Izena emateko prozesuari dagokionez, banaka edo taldeka egin ahal izango da, gehienez ere 3 lagunekoa, apirilaren 13tik 20ra, Internet bidez, helbidean edo udalekuen bulegoan."}, {"text_idx": "#000011", "text": "Plazak zozketa publiko bidez esleituko dira apirilaren 27an eta plaza eskuratzen dutenek apirilaren 28tik maiatzaren 6ra eman ahal izango dute behin betiko izena."}, {"text_idx": "#000013", "text": "\u00a1No enviamos spam! Lee nuestra poli\u0301tica de privacidad para ma\u0301s informacio\u0301n."}, {"text_idx": "#000015", "text": "Udalekuak y Gazte Oporraldiak ofertan 1.075 plazas para gipuzkoanos de entre 7 y 17 an\u0303os"}, {"text_idx": "#000016", "text": "Covid-19: Gipuzkoa suma 334 positivos en horas, 54 en Donostia"}, {"text_idx": "#000021", "text": "\"Se refuerza asi\u0301 el ecosistema de innovacio\u0301n local, acompan\u0303ando a los jo\u0301venes en su insercio\u0301n laboral cuando regresan\", dice la..."}, {"text_idx": "#000023", "text": "Adegi preve\u0301 un crecimiento \u00abde\u0301bil\u00bb y desaceleracio\u0301n del empleo en 2023"}, {"text_idx": "#000025", "text": "Diputacio\u0301n insiste en que el yacimiento de Lezetxiki esta\u0301 intacto"}, {"text_idx": "#000026", "text": "El examen forense del nin\u0303o presuntamente violado en Donostia se pidio\u0301 ya desde Comisari\u0301a"}]